ชาวนายิ้มออก! รัฐอัดงบ 2.15 หมื่นลบ. ประกันราคาข้าว 5 ชนิด
ชาวนายิ้มออก! รัฐอัดงบ 2.15 หมื่นลบ. ประกันราคาข้าว 5 ชนิด
ชาวนายิ้มออก! รัฐอัดงบ 2.15 หมื่นลบ. ประกันราคาข้าว 5 ชนิด
27 ส.ค. 2562

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติมาตรการประกันรายได้เกษตรกรผู้ปลูกข้าว ด้วยวงเงินงบประมาณ 21,495 ล้านบาท เพื่อใช้ในการประกันรายได้เกษตรกรผู้ปลูกข้าว 5 ชนิด มีเกษตรกรขึ้นทะเบียนปลูกข้าวปี 2562 จำนวน 892,176 ครัวเรือน ระยะเวลาตั้งแต่ ต.ค.62-ต.ค.63
สำหรับข้าวที่ได้รับการประกันรายได้ ประกอบด้วย 1.ข้าวเปลือกหอมมะลิ ประกันราคาที่ 15,000 บาท/ตัน ครัวเรือนละไม่เกิน 14 ตัน 2.ข้าวเปลือกหอมนอกพื้นที่ ประกันราคาที่ 14,000 บาท/ตัน ครัวเรือนละไม่เกิน 16 ตัน 3.ข้าวเปลือกเจ้า ประกันราคาที่ 10,000 บาท/ตัน ครัวเรือนละไม่เกิน 30 ตัน 4.ข้าวเปลือกหอมปทุมธานี ประกันราคาที่ 11,000 บาท/ตัน ครัวเรือนละไม่เกิน 25 ตัน และ 5.ข้าวเปลือกเหนียว ประกันราคาที่ 12,000 บาท/ตัน ครัวเรือนละไม่เกิน 16 ตัน โดยจะโอนเงินเข้าบัญชีเกษตรกรที่เป็นลูกค้าของธนาคารเพื่อการเกษตรและสหกรณ์การเกษตร(ธ.ก.ส.)
น.ส.รัชดา กล่าวว่า เพื่อป้องกันการทุจริตและขับเคลื่อนโครงการให้เกิดประสิทธิภาพและครอบคลุมเกษตรกรทุกคน ครม.จึงเห็นชอบตั้งคณะอนุกรรมการ 2 ชุด คือ 1.คณะอนุกรรมการกำกับดูแลกำหนดกฎเกณฑ์กลางอ้างอิงโครงการประกันรายได้เกษตรกรผู้ปลูกข้าว รวมทั้งติดตามการบริหารโครงการด้วย 2.คณะอนุกรรมการนโยบายและบริหารข้าวแห่งชาติระดับจังหวัด เพื่อติดตามกำกับการดำเนินโครงการให้เป็นไปด้วยความเรียบร้อย เป็นธรรม และไม่ให้เกิดการกดราคา